NaiveNeuron/SloPal huggingface dataset:
Kolíková, Mária, ministerka spravodlivosti SR (2020-12-03):
Vážený pán predsedajúci, vážené pani poslankyne, vážení páni poslanci, vážený pán poslanec Kéry, ďakujem veľmi pekne za otázku. Áno je pravdou, že sa preraďuje okres Zlaté Moravce do Okresného súdu Žiar nad Hronom. Bola tým riešená, teda preradením okresu Zlaté Moravce do Okresného súdu Žiar nad Hronom je riešená nedostatočná veľkosť obvodu Okresného súdu Žiaru nad Hronom, ktorý neplnil kritérium minimálneho počtu troch sudcov v agende P. To, čo sme chceli docieliť v rámci súdnej mapy, je to, aby sme v rámci každej z tých hlavných agend mali najmenej troch sudcov. To znamená, že na základe tých obvodov, ktoré máme, tak jednoducho toto kritériu nebolo naplnené, takže týmto riešením, tak ako navrhujeme novú súdnu mapu a platí to aj pre tento obvod, tak tým splníme kritérium mať aspoň troch, troch sudcov v rámci každej z týchto hlavných agend, teda aj vrátane rodinných súdov. Začlenenie okresu Zlaté Moravce k Okresnému súdu Žiar nad Hronom pokladáme za vhodnejšie aj z hľadiska kultúrnych regiónov. Územie okresu Zlaté Moravce 700 rokov administratívne patrilo k Tekovskému komitátu a potom k Tekovskej župe. Koncom 18. storočia sa stali dokonca sídlom Tekovskej župy, čo pretrvalo určitú dobu aj po vzniku Československa. Nitra patrila zase do Nitrianskej župy. Skutočnosť, že územie Zlatých Moraviec neskôr administratívne priradili k Nitre, sa dá vysvetliť rýchlejším a pohodlnejším cestným spojením v smere na Nitru ako v smere na Žiar nad Hronom vzhľadom na horský terén. Po dobudovaní rýchlostnej cesty v smere Žiar nad Hronom sa však už situácia zmenila a okresu Zlaté Moravce už nič nebráni vrátiť sa tam, kam aj z hľadiska kultúry patria. Uvedomovali sme, že toto riešenie vyvolá otázky, a preto sme tomu venovali väčší priestor v dokumente, z ktorého reforma súdnej mapy v tomto vychádzala. Z tohto pohľadu, ja si vás dovolím upriamiť ešte na nový dokument, ktorý vlastne máme teraz aj v týchto dňoch sprístupnený na stránke ministerstva spravodlivosti, k súdnej mape je vytvorený nový dokument približne 150-stranový, kde sú ďalšie detailnejšie informácie k tomu, ako sme vlastne pristúpili k vytvoreniu nových obvodov. Je možné, že tam vlastne všetci môžte nájsť odpovede na otázky, akým spôsobom sa vyhodnocovali, či už to bol nápad veci, alebo všetky ďalšie súvisiace otázky k jednotlivým agendám. Takže budete si môcť porovnať, prečo dáva zmysel tá súdna mapa tak, ako ju navrhujeme a spájanie jednotlivých obvodov. Ja by som to považovala asi za zodpovedanú túto otázku.
Danko, Andrej, predseda NR SR (2019-09-13):
Poslanec Heger.
Číž, Miroslav, poslanec NR SR (2017-04-06):
Neviem, klasik hovorí, prečo krv nalievať, a skala vraví, toľko neuveriteľnej bezcharakternosti, čoho sú niektorí ľudia schopní. Vážené kolegyne, kolegovia, táto pani kolegyňa aj s pánom predsedom strany SaS napísali jeden blog, v ktorom očierňovali ministra tejto vlády z nehoráznosti. Niečo tak špinavé a bezcharakterné som nevidel za 26 rokov v tejto politike, pani Blahová! Tak bezcharakterného a špinavého som nevidel za 25 rokov, čo tu sedím, čo ste si dovolili vo vzťahu k ministrovi na vašom blogu aj s pánom predsedom SaS-u... (Reakcia z pléna a prerušenie vystúpenia predsedajúcim.)
Saková, Denisa, podpredsedníčka vlády a ministerka hospodárstva SR (2024-06-13):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, predkladám vládny návrh zákona, ktorým sa menia a dopĺňajú vybrané ustanovenia zákona č. 250/2012 o regulácii v sieťových odvetviach v znení neskorších predpisov, zákona č. 251/2012 o energetike a o zmene a doplnení niektorých zákonov v znení neskorších predpisov a niektorých ďalších zákonov. Cieľom vládneho návrhu zákona je aktualizovať súčasnú právnu úpravu v reakcii na situáciu na trhu s energiami a zohľadniť požiadavky aplikačnej praxe najmä v záujme ochrany práv spotrebiteľov v oblasti energetiky. Na tento účel okrem iného sa posilňujú kompetencie Úradu pre reguláciu sieťových odvetví, čo bude mať pozitívny vplyv na odberateľov a na koncové ceny energií pre odberateľov. Vážený pán predsedajúci, vážené panie poslankyne, vážení páni poslanci, vzhľadom na vyššie uvedené si vás dovoľujem požiadať o schválenie vládneho návrhu zákona. Ďakujem za pozornosť.
B. Bugár, podpredseda NR SR: (2006-04-19):
(Hlasovanie.) Prítomných 129, za 102, proti 5, zdržalo sa 19 poslancov, 3 nehlasovali. Návrhy sme schválili.
Kovačócy, Marián, poslanec NR SR (2012-10-18):
Ďakujem za slovo. Vážený pán predseda, pán minister, kolegyne, kolegovia, predkladám spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony (tlač 189). Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 rokovacieho poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 186 z 13. septembra 2012 pridelila vládny návrh zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktoré prerokovali uvedený vládny návrh zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami uvedenými v bode III tejto spoločnej správy. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1 a 2 spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony, v prvom čítaní bola schválená uznesením Výboru Národnej rady Slovenskej republiky pre obranu a bezpečnosť č. 40 na svojej 9. schôdzi. Pán predsedajúci, prosím, otvorte rozpravu k tomuto návrhu zákona.
B. Bugár, podpredseda NR SR: (2002-02-13):
J. Cuper, poslanec: Aha, svieti, pardon. Pán Dzurinda, budem vám hovoriť pán Dzurinda, lebo sme sa minule dohodli, že názov premiér, to je niečo, čo sa nezlučuje s vašou osobou. Chcem povedať, že chýbala tomu iskra, pán Dzurinda. Akákoľvek iskra. Asi ste si zrejme spomenuli na ten spomínaný plyn, aby to celé nevybuchlo. Pán Dzurinda, elementárna slušnosť hovorí, čl. 102 o tom hovorí, že správy o stave republiky podľa čl. 102 ods. 1 písm. p) prednáša prezident Slovenskej republiky. Ten by mohol objektívne zhodnotiť vývoj v Slovenskej republike, ako ho hodnotil v minulom roku. A tá jeho správa nebola až taká ružová, ako ste ju vykreslili vy tými okuliarmi, ktoré ste si kúpili kdesi na Wallstreete alebo niekde inde v USA. A ja predpokladám, že nebude taká ružová ani tento rok, ak pán prezident príde predniesť v apríli alebo v marci správu o stave republiky. Ale najlepším barometrom, pán Dzurinda, spokojnosti občanov Slovenskej republiky s vašou vládou sú vaše preferencie vašej slávnej SDKÚ, či SDK, to nikto nevie, máte ich asi okolo 5 %, takže sa pohybujete na hranici zvoliteľnosti. Dopadnete, pán Dzurinda, zrejme ako poľská proreformná vláda, ktorá tiež robila také „veľmi kvalitné reformy“, až to vyšťavilo všetkých občanov, a preto povedali, že bude dobré, keď bude niekto iný robiť reformy. Ďakujem.
P. Paška, predseda NR SR: (2009-02-11):
Návrh sme neschválili.
Hrnčiar, Andrej, podpredseda NR SR (2017-12-05):
Pán poslanec Pčolinský.
Tomáš, Erik, poslanec NR SR (2017-10-18):
Pán poslanec Sopko, na začiatku rozpravy som povedal, že koalícia podporila tento program tejto schôdze práve preto, že očakávala vecnú diskusiu o tejto téme, najmä o riešeniach do budúcnosti. Mimochodom, keď už pán demokrat Ondrej Dostál tu spomenul, že väčšinou sa tieto schôdze neschvália vládnou koalíciou, tak nech sa pod zem prepadnem, ak nehovorím pravdu, že v čase, keď sme boli my v opozícii a navrhli sme štyri mimoriadne schôdze k témam, tak tri z nich vtedajšia vládna koalícia aj za účasti demokrata Ondreja Dostála neschválila, ale to si on určite už pamätať nebude. Vy ste, pán Sopko, povedali, že malo by to byť o vecných riešeniach, táto diskusia by mala byť taká, ale sám ste vo svojom prejave žiadne riešenie nenavrhli, podobne ako všetci vaši kolegovia z opozície. Jediná, ktorá vystúpila s nejakými konkrétnymi riešeniami, bola ministerka Žitňanská. A páči sa mi jedna jediná vec z toho vášho prejavu, že ste vyzvali na nejakú korektnú diskusiu medzi vládou a opozíciou bez nejakých osobných urážok a podobne a invektív, tak pevne verím, že túto výzvu adresujete aj lídrovi vášho hnutia Igorovi Matovičovi. Ďakujem.
Leščáková, Viera, poslankyňa NR SR (2020-04-29):
Ďakujem veľmi pekne za ponúknutú pomoc pánovi poslancovi Drdulovi. Zitka, ja ako jazykárka a človek z východného Slovenska, ja mám veľmi blízko k národnostným menšinám. Takže ja veľmi rada navštívim, navštívim tvoju školu. Pán poslanec Kočiš, ďakujem za vaše slová, nie ste už asi tu, ale ďakujem za to, lebo hovorila som o tom aj v príspevku, oblasť školstva nie je oblasťou alebo priestorom na politikárčenie. Oblasť školstva je oblasť, v ktorej musí dôjsť k celospoločenskému konsenzu, musia sa procesy nastaviť tak, aby väčšina spoločnosti bola nastavená na desiatky rokov plniť koncepciu v rozvoji školstva. Janka, nebudeme si tu skladať asi komplimenty, ale môj obdiv k tvojej práci je dlhoročný a veľakrát som o ňom hovorila. Absolútny súhlas, bohužiaľ, som bola oklieštená časom desiatich minút, absolútny súhlas je v tom, že deti, mnoho detí aj z našej školy môžu síce byť u nás do veku teda šestnástich rokov, ale nemajú ďalšie uplatnenie. Nemajú možnosť študovať ďalej a digitálne kompetencie a práve vzdelávanie v tejto oblasti je častokrát kvôli ich zdravotnému znevýhodneniu jedinou cestou, ktorou, ktorou by sa mohli vydať. Takže neviem povedať nič iné, ako absolútny súhlas a vďaka. A áno, pán Mizík, súhlasím aj s vašimi pripomienkami. Kapacitné možnosti v nerozvinutých oblastiach budú problémom, na ktorý sa narazí v tejto veci, ale myslím si, že každopádne sa dá, sa bude musieť táto situácia zvládať. A čo sa týka financovania špecializovaných tímov na škole, inkluzívnych tímov, všetko je podľa mňa z hľadiska financií o prioritách. Čiže čo si táto vláda postaví ako prioritu, to jednoducho zafinancuje. A ja z hĺbky srdca verím, že tieto inkluzívne tímy budú prioritou tejto vlády. Ďakujem.
Jurinová, Erika, podpredsedníčka NR SR (2013-11-28):
Na vystúpenie budú reagovať dvaja poslanci, pani poslankyňa, pán poslanec. Uzatváram možnosť prihlásiť sa s faktickou poznámkou. Nech sa páči, pani poslankyňa Mezenská.
B. Bugár, podpredseda NR SR: (2004-03-04):
Vyhlasujem rozpravu o tomto bode programu za skončenú. Pani navrhovateľka, pani poslankyňa Černá, chcete zaujať stanovisko k rozprave? Nech sa páči, máte slovo. E. Černá, poslankyňa: Ja by som sa chcela poďakovať všetkým kolegom, ktorí sa zapojili do rozpravy. A chcela by som povedať, že si nesmierne vážim, že v tejto poslaneckej snemovni sú ľudia, ktorí naozaj veľmi hlboko dokážu argumentovať pri týchto neštátnych subjektoch, pretože chápu mnohí aj z vlastnej praxe, o čo vlastne ide, že tieto neštátne subjekty, ktoré vznikli naozaj často z prachu na kolene pred 10 rokmi, nikto iný nenahradil a bez ich existencie nie sú mnohí ľudia schopní v tejto krajine fungovať, pretože štát ako taký sám od seba nikdy tieto subjekty nevybudoval. Som presvedčená, že v mnohých prípadoch tieto subjekty hospodária s finančnými prostriedkami neporovnateľne lepšie ako často tie štátne, možno práve preto, že si každú korunu zo začiatku museli zháňať samy, možno práve preto, že chodili od dverí k dverám a museli prosiť pre to, aby vôbec mohli za „5,50“ pomáhať tým, ktorí to potrebujú. Ja by som v tejto chvíli chcela všetkých požiadať o podporu nielen tohto zákona, ale aj všetkých pozmeňujúcich návrhov mojich kolegýň, ktoré tu odzneli, a rovnako o podporu uznesenia, ktoré tu verejne predniesol pán Blajsko. Ďakujem veľmi pekne.
Bugár, Béla, podpredseda NR SR (2017-09-07):
Nás ste nevyčerpala, ale dobre.
Hrnčiar, Andrej, podpredseda NR SR (2018-06-19):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Heger.
Pellegrini, Peter, predseda NR SR (2015-11-11):
Vyhlasujem krátku štvorminútovú prestávku. (Štvorminútová prestávka.) (Po prestávke.)
Bugár, Béla, podpredseda NR SR (2019-10-28):
Nech sa páči, prezentujme sa a hlasujme. Páni poslanci, zbytočne hlasujete, že proti, tým pádom zajtra potom o tomto návrhu budeme musieť hlasovať. (Reakcie z pléna.) Nie, áno, však pred mimoriadnou schôdzou aj tak budeme hlasovať o bode 32, kde sme tiež neschválili ihneď tretie čítanie, takže aj tak budeme hlasovať o tomto návrhu, takže to je jedno. (Hlasovanie.) Takže prítomných 130, za 80, proti 46, zdržali sa 3 poslanci, 1 nehlasoval. A teraz ja navrhujem vzhľadom k tomu, že niektoré návrhy boli dosť zmätočné, aby sme teraz tento bod prerušili aj napriek tomu, že sme to schválili, a legislatívno-technické oddelenie, „odbor“, by to malo nejakým spôsobom prejsť, aby sa nám nestalo, že schválime taký zákon, ktorý je nevykonateľný. (Reakcie z pléna.) To je v poriadku, neotvoril som rozpravu. A v čom je problém, mi povedzte, pán poslanec Dostál? Odhlasovali sme, že áno, budeme, pristúpime k tretiemu čítaniu. Môžem vyhlásiť, keď chcete, hodinovú prestávku, aj to sa dá. (Reakcie z pléna.) To nie je problém. Ešte raz. Túto právomoc mám v rukách ja a nie vy, zatiaľ. Po voľbách sa uvidí. Áno, áno, pán poslanec Osuský, zatiaľ, po voľbách budem rád, keď to budete mať vy, kampes dolores. Takže ak chvíľku počkáte, lebo ešte aj tak musíme sa na niečom dohodnúť, ja to skúsim s legislatívno-technickým oddelením prebehnúť. Dobre? (Reakcie z pléna. Krátka pauza.) Takže, vážené panie poslankyne, vážení páni poslanci, o informáciách; samozrejme, budú tam niektoré, niektoré veci, ale aj s tými sa dá vykonať tento zákon. Takže otváram rozpravu v rámci tretieho čítania . Pýtam sa, či sa hlási niekto do rozpravy. Nie. Vyhlasujem rozpravu za skončenú. Pán poslanec, nech sa páči, záverečné hlasovanie.
Ďuriš Nicholsonová, Lucia, podpredsedníčka NR SR (2018-11-30):
V rozprave by mal teraz vystúpiť pán poslanec Krajčí, nevidím ho v rokovacej miestnosti. Stráca poradie. Pani poslankyňa Kaščáková, nech sa páči, do rozpravy.
Krajčí, Marek, poslanec NR SR (2019-10-25):
Ďakujem pekne. Ja som chcel poďakovať pani poslankyni, že vystúpila, lebo však ju nie je až tak veľmi často počuť. Ako boli tam naozaj vážne nepresnosti, s tým súhlasím s pánom predsedom, ale tiež som mal pocit, že je to taká už predpísaná reč, ktorá potom bude neskôr tu adresovaná, keď tu niekto iný bude vládnuť, lebo, lebo naozaj všetky kompetencie, páky ste mali v rukách a len sa o tom rozprávalo a nikdy sa to nezrealizovalo, napríklad ten zisk tých poisťovní. Prečo sa to naozaj neurobilo už dávno? A aj súčasné ministerstvo má pripravený nejaký návrh zákona, ktorý sa nedostal vôbec sem. Takže dám naozaj kopec otázok, prečo tieto veci, ktoré cítite, že nefungujú, alebo máte naozaj názory, že mali byť ináč robené, že prečo sa tak neurobili. Áno, prišlo aj mne to ako taký nejaký opozičný prejav s tým, že len taká malá nepresnosť, aj Všeobecná zdravotná poisťovňa je akciová spoločnosť, ale teda rozumiem, čo ste chceli povedať, že mali by sme mať asi jednu poisťovňu, na základný balík jednu poisťovňu štátnu, ako je inde, a súkromné poisťovne by mali robiť pripoistenie, ktoré ináč u nás vôbec nefunguje, ani neni zavedené. To tiež sa o tom rozpráva, že sa to teda mohlo zaviesť, ale nezaviedlo sa, a tým pádom je to tak, no.
Laššáková, Jana, podpredsedníčka NR SR (2015-10-01):
Pán poslanec chce položiť doplňujúcu otázku? Nech sa páči, máte na to dve minúty.
Pčolinský, Peter, podpredseda NR SR (2022-11-29):
Teraz vystúpi v rozprave pán poslanec Dostál.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 134 poslancov, za 86, proti žiadny, 44 sa zdržalo, 4 nehlasovali. Konštatujem, že Národná rada po opätovnom prerokovaní schválila novelu Správneho súdneho poriadku vrátenú prezidentkou Slovenskej republiky. Teraz budeme hlasovať v druhom čítaní o návrhu poslancov Krištúfkovej, Kašpera, Gogu, Šebovej a Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, tlač 1525. Je to bod 105 schváleného programu. Spoločným spravodajcom je člen výboru pre hospodárske záležitosti poslanec Peter Liba. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii v znení neskorších predpisov a zákon č. 372/1990 Zb. o priestupkoch v znení neskorších predpisov , tlač 1525.)
Grendel, Gábor, podpredseda NR SR (2023-05-17):
S reakciou na faktické poznámky pán poslanec Milan Potocký.
Šimečka, Michal, podpredseda NR SR (2023-12-18):
Ďakujem pekne. Pán poslanec Dej.
Baránik, Alojz, poslanec NR SR (2022-04-27):
Teraz budeme hlasovať o pozmeňujúcom návrhu a doplňujúcom návrhu, ktorý predniesol poslanec Luciak.
Senko, Ján, poslanec NR SR (2018-10-24):
Teraz dajte, pán predsedajúci, hlasovať o bode 2 zo spoločnej správy s odporúčaním gestorského výboru schváliť.
T. Cabaj, podpredseda NR SR: (2010-02-10):
Dovoľte, aby som konštatoval, že Národná rada zvolila v tajnom hlasovaní za člena Rozhlasovej rady pána Igora Galla. A tak, ako už bolo konštatované, do druhého kola voľby členov Rozhlasovej rady postupujú: Ľubomír Guman, Stanislav Háber, Peter Juščák, Laura Karpatová, Jitka Račická, Gabriela Rothmayerová, Ján Sabol, Peter Ševec. Len pripomínam, že druhé kolo voľby štyroch členov Rozhlasovej rady, ktorých je ešte potrebné zvoliť, sa uskutoční zajtra po hlasovaní o 11.00 hodine. Poprosím teraz, keby ste oznámili výsledky tajného hlasovania o návrhu na voľbu člena Správnej rady Ústavu pamäti národa k tlači 1420.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o návrhu zákona ako o celku. Odporúčanie gestorského výboru nie je. Existuje len informácia. (Hlasovanie.) Prítomných 143 poslancov, za 78, proti 63, zdržal sa 1 a 1 poslanec nehlasoval. Konštatujem, že tento vládny návrh zákona sme schválili. (Potlesk.) Ďakujem, pani spravodajkyňa. Teraz prosím spravodajcu z výboru pre pôdohospodárstvo a životné prostredie poslanca Igora Sidora, aby uviedol v prvom čítaní hlasovanie o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku, tlač 55. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony , tlač 55.)
Danko, Andrej, predseda NR SR (2017-05-11):
Prosím, prezentujme sa a hlasujme. (Hlasovanie.) Prítomných 139 poslancov, za 82, zdržalo sa 57. Konštatujem, že sme uvedený návrh schválili.
Pročko, Jozef, poslanec NR SR (2022-12-08):
Takže človek, ktorý pod jeho vedením sa kradlo na Žilinskej župe, týchto dvoch, týchto dvoch, pozrite sa, aha, pozrite sa, čo robia celý čas a ani ich neupozorní. Toto je podľa nich demokracia. Áno, boja sa. Boja sa, že ich klamstvá, ich hoaxy, ich naozaj nenávisť bude zastavená. A to nie je sloboda slova, to nie je sloboda slova. To je šírenie fašistickej propagandy. Každý má právo na slobodu slova. Ja, pán Kuffa, ja vám neberiem slovo, ani Kuriak, neberiem vám vaše právo naozaj. Ale vy si myslíte, že keď napáda niekto vaše rodiny, keď ubližuje vašim rodinám, keď šíri klamstvá. Suja šíri po parlamente o mne, že má z Poltára nejaké veci, ktoré, ktoré vraj chodím pytliačiť do nejakého revíru. Šíril to vzadu a včera pri poslancovi Krošlákovi to isté. No nech dá trestné oznámenie, keď to má. Nech dá trestné oznámenie. Ale toto je Suja, toto je Miroslav Suja, tréner Černákových vrahov. Myslíte, že ho teraz upozorní, že ho, myslíte že ho teraz upozornil, že by ho teraz upozornil... (Prerušenie vystúpenia predsedajúcim.)
Martvoň, Anton, poslanec NR SR (2013-02-05):
Ďakujem pekne za slovo, pán predseda. Pán poslanec Hlina, no, myslím si, že nie je šťastné, že z tejto tragickej situácie sa snažíte vytĺcť politický kapitál. Myslím si, že viac by ste urobili, keby ste boli postihnutým rodinám nejako vy osobne pomohli, ako teraz vyslovene tu to riešili takým spôsobom, ako to riešite. V danej situácii, myslím si, že naša vláda dostatočne preukázala, boli tam dvaja ministri, štátny tajomník, ktorí sa hneď venovali tej situácii. Podľa mňa dokonca nie je dôležité, aby v podstate pán minister tam bol hneď v ten deň, keď sú tam dvaja iní ministri, ale dôležité je, aby to potom riešil, potom, teda čo sa následne stalo, teda je dôležité, aby sa to vyšetrilo, aby sa tej rodine v ťažkej situácii pomohlo. Čiže nemyslím si, že aj pre pozostalých, že by bolo dôležité, aby sa niekto chodil pozerať na ich mŕtvych. Tu je skôr dôležité, aby sa tej rodine a tým rodinám postihnutým pomohlo. A myslím si, že pán minister Počiatek v tej danej situácii dokázal, že mu ten osud tých rodím nie je ľahostajný, mám pocit, že ich aj bol osobne navštíviť a zároveň hneď tom, ako sa vrátil, riešil. Čiže viac by ste fakt boli urobili, pán poslanec Hlina, kebyže ste osobne vy boli pomohli tým rodinám alebo my ostatní poslanci, ako to teraz tu riešiť a vytĺkať z toho politický kapitál. Ja týmto chcem znova vyjadriť úprimnú sústrasť postihnutým rodinám. Ďakujem.
Grendel, Gábor, podpredseda NR SR (2022-03-24):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12. hodiny päť otázok na predsedu vlády, 42 otázok na členov vlády, jednu otázku na generálneho prokurátora a dve otázky na predsedu Najvyššieho kontrolného úradu. Overovatelia schôdze vyžrebovali ich poradie. Upozorňujem že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril pána podpredsedu vlády a ministra financií Igora Matoviča, ktorého prosím, aby oznámil, kto z členov vlády bude odpovedať na otázky za neprítomných členov vlády.
Danko, Andrej, predseda NR SR (2019-04-02):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi. Nech sa páči, pán poslanec.
Grendel, Gábor, podpredseda NR SR (2020-11-03):
Otváram všeobecnú rozpravu, do ktorej som opäť nedostal žiadnu písomnú prihlášku. Dávam možnosť teraz prihlásiť sa ústne. Nie je záujem. Končím možnosť prihlásiť sa do rozpravy a vyhlasujem všeobecnú rozpravu za skončenú. Chce zaujať stanovisko pán navrhovateľ? Nie. Pani spravodajkyňa takisto nie. Perušujem rokovanie o tomto bode. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 264. Návrh na jeho pridelenie na prerokovanie výborom je v rozhodnutí č. 256. Nech sa páči, pán minister Gröhling, uveďte, prosím, tento vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 264.)
Blanár, Juraj, podpredseda NR SR (2022-10-26):
Ďakujem. Teraz udeľujem slovo spoločnému spravodajcovi z výboru pre financie a rozpočet pánovi poslancovi Jozefovi Hlinkovi, aby nás informoval o výsledku rokovania vo výboroch o tomto návrhu zákona a rovnako zdôvodnil návrh a stanovisko gestorského výboru. Nech sa páči.
Vetrák, Milan, poslanec NR SR (2021-10-22):
Pán predseda, ďakujem za slovo. Čiže dokončím najprv tú tému, ktorá sa týka (ruch v sále), ktorá sa týka kultúrneho centra, alebo teda celkovo centra, ktoré by slúžilo aj pre... (Ruch v sále. Prerušenie vystúpenia predsedajúcim.)
J. Brocka, poslanec: (2005-06-30):
Teraz je medzirezortné pripomienkové konanie a ja som chcel vyzvať ministra, aby ten čas 2-3 mesiace využilo aj ministerstvo na diskusiu s nami poslancami, aby tá novela bola taká, aby sme nové chyby nerobili, ale to, čo ja považujem za chybu, aby sme to napravili. Zatiaľ spôsob, akým sa to ide riešiť zo strany ministerstva, tak asi to nevedie k tomu cieľu, ktorý som sledoval.
Galko, Ľubomír, poslanec NR SR (2012-05-16):
Ďakujem pekne. Pán kolega Hrnčiar, no, ja na rozdiel od vás si nemyslím, že to súvisí so zmenou volebných obvodov, a zastávam názor, že zníženie počtu poslancov zo 150 na 100 je správne rozhodnutie aj v prípade, že zostane jeden volebný obvod. Je to presne tak, ako povedal Richard Sulík, alebo ako naznačil vo svojej úvodnej reči, ja to poviem na plné ústa, polovica poslancov tu už dlhodobo v tejto sieni nevie, kde je sever, a sú tu len nato, aby stláčali poslušne tlačítka. Za minulé volebné obdobie 41 poslancov nepredložilo žiadny návrh zákona ani pozmeňujúci návrh. Zo 150 poslancov ďalších 57 poslancov sa nepodpísalo ani pod jeden návrh zákona. Tak potom o čom sa tu rozprávame? A čo sa týka politického marketingu, pán poslanec Hrnčiar, zbavte sa tej žiarlivosti a bude vám ľahšie na duši. Pretože práve strana MOST v bývalej vládnej koalícii veľmi žiarlivo sledovala, kto navrhuje, kedy to navrhuje a čo z toho môže marketingovo vyťažiť. Tak ako povedal Robert Fico, že sa nebude ospravedlňovať nikomu za to, že dosiahol famózny výsledok vo voľbách, SaS sa nebude nikomu ospravedlňovať na to, že má najlepší program, že má dobré nápady, že dáva dobré návrhy zákonov a že zároveň tieto návrhy zákonov jej niekedy aj trocha vylepšia imidž. Ďakujem pekne.
Bugár, Béla, podpredseda NR SR (2016-09-22):
Ďakujem, pán spravodajca. Otváram všeobecnú rozpravu. Nedostal som žiadnu písomnú prihlášku, preto sa pýtam, či má niekto záujem sa prihlásiť ústne do rozpravy. Konštatujem, že nie je to tak. Vyhlasujem rozpravu za skončenú. Pán navrhovateľ? Ďakujem pekne. Pán spravodajca? Nie. Vážené poslankyne, vážení poslanci, vyhlasujem desaťminútovú prestávku alebo šesťminútovú a 19.40 hod. by sme pristúpili k hlasovaniam, to znamená, že to, čo sme teraz prerokovali, by sme potom odhlasovali a tak, ako sme hovorili, zajtra potom o deviatej začneme rokovať o vyslovení nedôvery premiérovi Slovenskej republiky. Takže prestávka do 19.40 hod. (Prestávka.) (Po prestávke.)
Matovič, Igor, poslanec NR SR (2011-05-27):
Vážené dámy, vážení páni, Maďarská republika prijala ústavu. Ústavu, prostredníctvom ktorej Orbán do sveta hlása, že Maďarsko už aj oficiálne nesie zodpovednosť za svojich krajanov v zahraničí. Ústavu, ktorá hlása, že voliť a byť volení budú môcť byť aj krajania v zahraničí. V zahraničí, ktoré mocnosti vraj krivdou zobrali veľkému Maďarsku, ktorého hranice podľa Orbána vraj začínajú pri Poľsku. Prijali ústavu ako bibliu svojich veľkomaďarských chúťok. A čo teraz? Ako by sme mali asi reagovať? Práve o tom je vlastne dnešná schôdza. Štekať cez Dunaj na Maďarov ako, toť, naši divadelníci zo SMER-u či hejslováci zo SNS je trochu smiešne. Chodiť však okolo Orbána po špičkách a nechať ho nerušene snívať jeho veľkomaďarský sen, ako to, bohužiaľ, často robia moji koaliční bratia, nie je správne a ani zodpovedné. Slovenská republika je zvrchovaný, suverénny štát. Preto náš postoj by mal byť zvrchovaný a suverénny. Verím, že absolútna väčšina občanov Slovenska je na náš štát aj patrične hrdá, preto náš postoj by mal byť aj patrične hrdý. Z predložených dvoch vyhlásení tieto parametre napĺňa skôr to vyhlásenie z koaličnej kuchyne. Jeho hrdosť však veľmi kríva v časti, ktorá berie na vedomie, avšak ja nechcem zaťažiť svoje svedomie a vedomie, že len úslužne beriem na vedomie prijatie základného zákona Maďarska. Odmietam hrať rolu úslužného suseda, ktorému nevadí, že sa mu jeho sused chce nasťahovať do jeho domu. A preto som ja a aj moji traja kolegovia z hnutia Obyčajní ľudia ochotní podporiť koaličné Vyhlásenie Národnej rady Slovenskej republiky k prijatiu základného zákona Maďarska, avšak bez tejto nenáležite úslužnej vsuvky. Preto podávam tento pozmeňujúci návrh. Pozmeňujúci návrh poslanca Národnej rady Slovenskej republiky Igora Matoviča k návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k prijatiu základného zákona Maďarska. Z predloženého vyhlásenia navrhujem vypustiť slová, citujem, „berie na vedomie prijatie základného zákona Maďarska“. Ďakujem.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Dostál.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 138 prítomných, 77 za, 4 proti, 57 sa zdržalo. Návrh sme schválili. Otváram rozpravu v treťom čítaní o vládnom návrhu zákona o Železničnej polícii. Pán poslanec? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými a pozmeňovacími návrhy s odporúčaním gestorského výboru...
Laššáková, Jana, podpredsedníčka NR SR (2013-06-18):
Pán poslanec Solymos, nech sa páči.
Jarjabek, Dušan, poslanec NR SR (2011-07-11):
Ďakujem veľmi pekne. Ja sa tiež chcem veľmi pekne poďakovať pánovi poslancovi Petrákovi za ten rozbor, ktorý spravil ohľadne tohto Zákonníka práce. Je, dámy a páni, absolútne vidieť v tejto snemovni, kto je praktik alebo kto je teoretik, kto by len chcel, aby čosi bolo, a pritom to vyznieva úplne inak, ako je to často napísané. A zároveň je vidieť, ako sa niekto postaví k týmto napísaným vetičkám z hľadiska praktického a z hľadiska svojej práce. Pán poslanec Petrák jednoducho ako poslanec, ktorý sa zoberá týmito vecami, a jednak ako starosta absolútne odkryl tie slabiny, ktoré nás tuná čakajú. A pokiaľ príde k tomuto prijatiu, tak skutočne to budú ďalšie novelizácie a novelizácie, ktoré tento Zákonník práce čakajú, a tak sa zákon zákonov vlastne stane v tomto smere trhacím kalendárom. O tom generačnom rasizme ja budem hovoriť vo svojom vystúpení. Ja ho vnímam ako istý spoločenský fenomén, ktorý tuná je od istého obdobia a, samozrejme, sa prejavuje aj istými návrhmi istých niektorých v tejto chvíli koaličných poslancov, ktorí by takýmto spôsobom chceli novelizovať takúto normu. Ďakujem pekne za pozornosť.
Raši, Richard, minister investícií, regionálneho rozvoja a informatizácie SR (2024-05-09):
... preto to, preto to hovorím, lebo my sme boli, pán doktor Szalay bol veľkým kritikom, keď som sa stal ministrom zdravotníctva v roku 2008. Čiže naozaj my nemáme ani priateľský, ani nijaký vzťah, ale ho akceptujem. Ale to, že sa nepodpísali, hovorí o tom, že to bolo urobené ľuďmi, ktorí na to nemali právo. Lebo to, že tam urobili chyby, faktické, hocijaké, že proste si to ani nenaštudovali, ale nemôže vám predsa dať návrh na odvolanie niekto, kto zdravotníctvo dostal na pokraj zrútenia, na pokraj zrútenia. A, bohužiaľ, pán doktor Stachura, ste to aj vy, aj doktor Krajčí, aj pán poslanec Dvořák. Oni sa podieľali na tom, že naše zdravotníctvo sa dostalo do tak zlej situácie, v akej ešte nebolo. A Zuzana Dolinková za tých pár mesiacov, ktoré mala k dispozícii, nemôže robiť žiadnu víziu, žiaden rozvoj, ona hasí. Ona hasí, ja by som to prirovnal, lebo možno je to divákom bližšie. Viete, ona hasí tak ako aj my hasíme výtvory mozgového trastu pod vedením pani Remišovej. To hasíte, hasíte, hasíte, lebo vám tam zanechali jeden obrovský požiar a to isté zanechali v zdravotníctve, akurát že výsledkom ich práce, a vráťte sa k novinovým článkom, čo písali nemocnice počas pandémie, okrem chýb zanechali za sebou aj straty ľudských životov počas pandémie covid, ktorá bola na Slovensku. Ďakujem pekne. (Potlesk.)
Gabániová, Darina, poslankyňa NR SR (2014-11-09):
Ďakujem. Pani podpredsedníčka, ja mám výhrady voči, presne voči procedúre. Pretože pán poslanec Matovič reagoval na mňa a nie na faktické poznámky, na ktoré má slúžiť jeho prihlásenie sa pod tou faktickou poznámkou ako odpoveď na reakcie, ktoré si vypočul vo faktických. Ako si to dovolil stotožňovať ma vôbec s takýmto človekom!? (Prerušenie vystúpenia predsedajúcou.)
Kolesík, Andrej, poslanec NR SR (2012-06-27):
Ďakujem, pán predseda. Dovoľte mi predniesť spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (tlač 54). Predseda Národnej rady Slovenskej republiky svojím rozhodnutím z 1. júna 2012 č. 91 pridelil návrh na prerokovanie ústavnoprávnemu výboru a Výboru Národnej rady Slovenskej republiky pre hospodárske záležitosti. Za gestorsky výbor určil výbor Národnej rady Slovenskej republiky pre hospodárske záležitosti. Lehotu na prerokovanie návrhu vo výboroch vrátane lehoty na jeho prerokovanie v gestorskom výbore určil do 18. júna 2012. Ústavnoprávny výbor Národnej rady Slovenskej republiky o návrhu rokoval 13. júna 2012 a prijal uznesenie č. 21. Výbor Národnej rady Slovenskej republiky pre hospodárske záležitosti o návrhu rokoval 12. júna 2012 a prijal uznesenie č. 34. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom, ktorým sa mení a dopĺňa Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej, a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorsky výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so spomínaným protokolom a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (tlač 54a), vrátane návrhu uznesenia Národnej rady Slovenskej republiky bola schválená uznesením gestorského výboru z 18. júna 2012 č. 48. Skončil som, pán predseda.
Blanár, Juraj, podpredseda NR SR (2021-05-04):
Ďakujem aj ja vám, pani poslankyňa. A teraz poprosím, kto má záujem sa prihlásiť ústne, môže tak urobiť. Pán poslanec Lehotský. Ešte niekto ďalší? Konštatujem, že nikto viac. Takže, pán poslanec Lehotský, máte slovo.
M. Rehák, poslanec: (2009-09-10):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami a o tom, že návrh zákona nemá vplyv na verejné financie, nebude mať dopad na hospodárenie podnikateľskej sféry a právnických osôb, ani na životné prostredie a nebude mať dopad na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje Doložku zlučiteľnosti s právom Európskych spoločenstiev a s právom Európskej únie. Podľa tejto doložky problematika návrhu zákona je upravená v práve ekonomických spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. augusta 2009 č. 1214 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 14. októbra 2009 a v gestorskom výbore do 16. októbra 2009. To je z mojej strany všetko, pán predsedajúci, otvorte rozpravu k predmetnému návrhu zákona.
Glváč, Martin, podpredseda NR SR (2019-06-27):
Ďakujem. Ďalšia v rozprave, pani poslankyňa Grausová, nech sa páči.
Kollár, Boris, predseda NR SR (2021-09-29):
Vážené pani poslankyne, vážení páni poslanci, otváram rokovanie 45. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia: prítomných 117 poslancov.) Zisťujem, že je prítomných 117 poslancov, teda Národná rada je uznášaniaschopná. Na 45. schôdzi budú overovateľmi poslankyne Lucia Drábiková a Magdaléna Sulanová. O ospravedlnenie svojej účas..., pardon, o ospravedlnenie svojej neúčasti požiadali pán poslanec Peter Cmorej, pán poslanec Jozef Ferenčák, pani poslankyňa Petra Hajšelová a pán poslanec Vladimír Zajačik. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 699, návrh poslancov Roberta Fica, Ladislava Kamenického, Dušana Muňka na prijatie uznesenia Národnej rady Slovenskej republiky, ktorým žiada vládu Slovenskej republiky o predloženie plánu vlády Slovenskej republiky na stabilizáciu stavu verejných financií od roku 2022. (Bod programu: Návrh poslancov Národnej rady Slovenskej republiky Roberta Fica, Ladislava Kamenického a Dušana Muňka na prijatie uznesenia Národnej rady Slovenskej republiky, ktorým Národná rada Slovenskej republiky žiada vládu Slovenskej republiky o predloženie Plánu vlády Slovenskej republiky na stabilizáciu stavu verejných financií od roku 2022 , tlač 699.) Podaný návrh bol podľa § 17 ods. 3 zákona o rokovacom poriadku rozhodnutím č. 719 pridelený na prerokovanie výboru pre financie a rozpočet. Taktiež bol zaslaný vlády, vláde na zaujatie stanoviska. Teraz dávam hlasovať o návrhu programu 45. – (zaznel zvuk mobilu), ospravedlňu-jem sa – 45. schôdze Národnej rady . Prosím, prezentujme sa a hlasujeme. (Hlasovanie.) Prítomných 119 poslancov, za 47, proti 15, zdržalo sa 56, nehlasoval 1. Konštatujem, že sme program 45. schôdze Národnej rady neschválili. Týmto končím 45. schôdzu a vyhlasujem 30-minútovú technickú prestávku. (Rokovanie 45. schôdze NR SR sa skončilo o 8.42 hodine.) (Po skončení 45. schôdze NR SR a po prestávke sa začalo rokovanie 46. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 3
P. Hrušovský, predseda NR SR: (2002-11-06):
(Hlasovanie.) Prítomných je 116 poslancov, za návrh 75, proti 39, zdržali sa 2. Konštatujem, že návrh sme schválili. Prosím, ďalší návrh.
P. Paška, predseda NR SR: (2007-06-29):
Vážené pani poslankyne, páni poslanci, budeme hlasovať o prerokovaných bodoch programu. Zostáva nám hlasovať o jednom vládnom návrhu zákona, ktorým sa mení a dopĺňa zákon č. 2/91 a potom o správach, ktoré sme prerokovali. Takže ako k prvému pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Je to tlač 278. Hlasovanie bude uvádzať pani poslankyňa Janka Vaľová, ktorú určil výbor pre sociálne veci a bývanie ako spravodajkyňu.
Kamenický, Ladislav, poslanec NR SR (2019-04-04):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady, Výboru Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Dajte, prosím, o tomto návrhu hlasovať.
Pročko, Jozef, poslanec NR SR (2022-11-09):
Ďakujem veľmi pekne. Pani Kolíková, pri našom prvom stretnutí v televízii TA3 som vám povedal, že chcem veriť tomu, že ste sedeli v jednej kancelárii s Jankovskou a nevedeli ste o jej kšeftoch, o jej zlých veciach. A potom som vám povedal, že naozaj ma mrzí, že, nieže mrzí, ale že mne je jedno, kde bude ten súd, ale aby boli tí sudcovia čestní, aby sa urobili zákonné páky. A mrzí ma, že ste tie zákonné páky už vy neurobili, aby sa sudcovia báli rozhodovať nečestne, aby sa sudcovia báli prijímať úplatky. Ja teda požiadam vedenie nášho klubu, aby si pána ministra predvolalo, pretože aj mňa to zaujíma, lebo ja chcem previerky. Ja by som rád bol, aby sa preverili tí sudcovia, preboha, veď to je, to je samozrejmé, takže to chcem, aby nám minister nový vysvetlil. Moje prvé dve faktické boli o tom, ako ho pán Baránik dourážal. To bola čistá katastrofa, to bolo nechutné, to bolo naozaj, to ja, mne Baránik odvalil dekel. Viete, ale prichádza mi taká rovnosť medzi hmotnou zodpovednosťou a medzi, medzi týmto, týmito previerkami, pretože vy saskári ste teraz odmietli, odmietli ste hmotnú zodpovednosť. Zemanová povedala, že vy ju nepotrebujete. A boli tam také veci, pán Baránik sa teraz usmieva, a pán Baránik tam začal koktať vtedy v tej faktickej, že on radšej by bol rád, keby nebolo to hlasovanie, čo bolo. Hmotná zodpovednosť je pre mňa to, čo je, čo je previerka pre sudcov, pretože povedali ste, že nemôže byť hmotná zodpovednosť, lebo sa ľudia budú báť ísť do funkcií. No budú sa báť ísť do funkcií zlodeji. A to je to isté, že teraz ste povedali, že 29 sudcov sa hlási. Chválapánubohu, že sa hlásia, ale poďme ich preveriť. Ja budem veľmi rád, pani ministerka bývalá, keď podporíte hmotnú zodpovednosť, aj pán Baránik teraz tlieskajúci nabudúce podporí hmotnú zodpovednosť. Ďakujem.
Grendel, Gábor, podpredseda NR SR (2023-05-09):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 90. schôdze Národnej rady Slovenskej republiky podľa odsúhlasenej zmeny programu prvým čítaním o vládnom návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov. Vládny návrh zákona je uverejnený ako tlač 1565, návrh na jeho pridelenie na prerokovanie výborom je v rozhodnutí č. 1633. Prosím dočasne povereného ministra pôdohospodárstva a rozvoja vidieka Slovenskej republiky Samuela Vlčana, aby vládny návrh zákona uviedol. (Rokovanie o vládnom návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov , tlač 1565.)
Poliačik, Martin, poslanec NR SR (2017-03-22):
Ďakujem veľmi pekne. Chcem len pripomenúť všetkým poslankyniam a poslancom, že do konca mesiaca je potrebné podať majetkové priznania. Bol by som rád, keby ste to všetci stihli. Mne tým šetríte prácu, mne tým šetríte aj na výbore všetkým prácu, sebe šetríte peniaze za prípadné pokuty. Tak, prosím vás, dajte si záležať, nech je to vypísané poriadne. Ak by ste potrebovali niečo konzultovať, na výbore je sekretariát pripravený. Takže, prosím vás, nezanedbajte to, aby sme na budúci rok nemuseli rozdávať toľko pokút ako tento. Ďakujem veľmi pekne.
Vašečka, Richard, poslanec NR SR (2018-02-09):
Ďakujem pánu poslancovi Paškovi za korektnú poznámku.
Potocký, Milan, poslanec NR SR (2022-05-24):
Ďakujem za slovo. Pán poslanec Beluský, pomenoval si to veľmi jasne a otvorene, to, čo už viacerí poslanci v tomto pléne vidia niekoľko mesiacov. REPUBLIKA je naozaj lokajom SMER-u. Nikdy tu nevystupujú proti oligarchom, proti finančným skupinám, proti mafii, doslova Fico ich používa ako svoje štekajúce čivavy, ktoré tu vlastne vždycky idú proti tejto vláde a teraz sa pri návrhu tohto zákona, ktorý má pomôcť rodinám, nádherne demaskovali. Nie je to REPUBLIKA, ale je to replika, ktorá vlastne nepomáha ľuďom a sociálnemu štátu, ale ak tento návrh nepodporí, ide proti ľuďom.
Danko, Andrej, predseda NR SR (2018-05-24):
Ďakujem. Na vystúpenie pána poslanca štyri faktické. Poprosím vás, pán Paška, dvakrát ste prihlásený. Poprosím vás, ak môžem, budeme pokračovať o 14.00 hod. Prerušujem rokovanie a budeme pokračovať faktickými poznámkami. Dobrú chuť. (Reakcia z pléna.) Len to je šesť minút a tvoja reakcia osem a zas sa to bude ťahať. Dobre? (Prerušenie rokovania o 12.01 hodine.) (Pokračovanie rokovania o 14.00 hodine.)
Suja, Miroslav, poslanec NR SR (2022-12-07):
Aj keď... (Prerušenie vystúpenia predsedajúcim.)
Paška, Pavol, predseda NR SR (2012-06-27):
Ďakujem. Pán spravodajca, poprosím o informáciu.